Държавен вестник, бр. 75, 2012 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  75
4. Юридически лица с нестопанска цел, 
регистрирани за осъществяване на обществе­
нополезна дейност, висши училища и научни 
организации не по-късно от 17 октомври 
2012 г. могат да представят на Комисията по 
пощата на адрес: гр. София, пл. Княз Алексан­
дър I № 1, Комисия по правни въпроси, или 
в електронен вид на e-mail: kpv1@parliament.
bg, становища за кандидатите. Анонимни 
становища и сигнали не се разглеждат.
5. Представените становища се публикуват 
на специализирания тематичен сайт в ин­
тернет страницата на Народното събрание в 
срок до три дни след представянето им. Не се 
публикуват конкретни данни, съставляващи 
класифицирана информация, както и факти 
от интимния живот на лицата.
6. В тридневен срок от постъпване на 
документите Комисията по правни въпроси 
изпраща за проверка на гражданството списък 
с кандидатите за съдии в Конституционния 
съд на Република България в Главна дирек­
ция „Гражданска регистрация и администра­
тивно обслужване“ към Министерството на 
регионалното развитие и благоустройството 
съгласно чл. 4, ал. 3 от Закона за Конститу­
ционния съд.
III. Изслушване на предложените кан­
дидати за съдии в Конституционния съд на 
Република България
1. Изслушването се провежда на открито 
заседание на Комисията по правни въпроси 
на 24 октомври 2012 г.
2. Комисията по правни въпроси изслушва 
допуснатите кандидати, като поредността 
се определя по азбучен ред според личните 
им имена по списък, който се съставя след 
постъпване на предложенията.
3. Кандидати се представят от вносител 
на предложението – до 2 минути.
4. Лично представяне на кандидата, с 
възможност за допълване на данни от про­
фесионалната си биография и представяне 
на вижданията си по тълкувателната роля и 
практиката на Конституционния съд, както 
и по отношение произнасянето по искания 
за установяване на противоконституционност 
на законите и други актове и споровете за 
компетентност – до 15 минути.
5. Въпроси от страна на народни предста­
вители – до 3 минути. 
6. Отговор на кандидата след изчерпване 
на зададените въпроси – до 10 минути. 
7. Народните представители правят пре­
ценка по отношение на изискуемите от Кон­
ституцията на Република България в чл. 147, 
ал. 3 нравствени и професионални качества 
на всеки кандидат за съдия в Конституцион­
ния съд на Република България въз основа 
на минимални критерии, като:
 – да не се е облагодетелствал в лично 
качество или негови близки от длъжността, 
която заема;
 – да не е бил в конфликт на интереси по 
отношение на действия, които е извършвал; 
 – с действията или бездействията си да не 
е уронвал престижа на съответната професия;
 – да няма неплатени публични задъл­
жения;
 – да не е имал дисциплинарни производ­
ства, завършили с налагането на дисципли­
нарни наказания.
8. Заседанието на Комисията по правни 
въпроси се излъчва в реално време в интер­
нет чрез специализирания тематичен сайт в 
интернет страницата на Народното събрание.
9. От изслушването се изготвя пълен сте­
нографски протокол, който се публикува на 
специализирания тематичен сайт в интернет 
страницата на Народното събрание.
IV. Подготовка за избор на съдии в Кон­
ституционния съд на Република България
1. Комисията по правни въпроси изготвя 
Проект за решение за приемане на проце­
дурни правила за провеждане на избор на 
съдии в Конституционния съд на Република 
България и го внася за разглеждане и гла­
суване от Народното събрание, към него се 
прилага списък на кандидатите, подреден 
по азбучен ред според личните имена на 
кандидатите.
Комисията по правни въпроси предлага 
изборът на съдии в Конституционния съд на 
Република България от квотата на Народното 
събрание да се проведе в пленарната зала на 
31 октомври 2012 г.
2. Заседанието на Народното събрание за 
избор на съдии в Конституционния съд на 
Република България се излъчва пряко чрез 
специализирания тематичен сайт в интернет 
страницата на Народното събрание. 
Решението е прието от 41-ото Народно съ­
брание на 26 септември 2012 г. и е подпечатано 
с официалния печат на Народното събрание.
Председател на Народното събрание: 
Цецка Цачева
Приложение към Решението за приемане 
на Процедурни правила за издигане на канди­
датури, представяне и публично оповестяване 
на документи, изслушване на кандидати и 
подготовка за избор на съдии в Конституци­
онния съд на Република България от квотата 
на Народното събрание през 2012 г.
ДЕКЛАРАЦИЯ
по чл. 4, ал. 3 от Закона за Конституцион­
ния съд
Долуподписаният/ата..................................
.......................... с ЕГН .................................... , 
л.к. № ............................., изд. на ....................
от МВР .............................................................